ปื้ดแดงๆ มีตุ่มใส่ในปื้ดแดง เป็นแรกๆไม่คันไม่เจ็บวันนี้วันที่ 4 เริ่มคันและตุ่มใส ใหญ่ขึ้น อยากทราบว่าเริมรึเปล่าคะ ไม่มีเวลาไปพบแพทย์ แต่ซื้อยาแก้แพ้มาทานค่ะ
สวัสดีค่ะ อาการตุ่มใสโดยมีปื้นแดงๆดังกล่าวมานั้น ไม่แน่ใจว่าเป็นที่ตำแหน่งใดค่ะ ถ้าเป็นที่ผิวหนังตามตัวหรือแขนขา เป็นแค่ปื้นเดียว มีแสบร้อนร่วมด้วย อาจจะนึกถึงโรคผื่นผิวหนังอักเสบจากการแพ้สัมผัส โรคงูสวัด หรือถ้าเป็นหลายตำแหน่ง เป็นตามข้อพับ เคยเป็นๆหายๆมาก่อน อาจจะนึกถึงโรคผื่นภูมิแพ้ผิวหนัง ส่วนเริมนั้นมักจะเป็นที่เยื่อบุปากและอวัยวะเพศเป็นหลัก ไม่ขึ้นตามผิวหนังปกติค่ะเบื้องต้นแนะนำการไม่ไปแกะเกาบริเวณดังกล่าว ใช้น้ำเปล่าสะอาดล้างภายนอก ถ้าคันมาก สามารถรับประทานยาแก้คันเพื่อบรรเทาอาการและควรไปพบแพทย์เพื่อตรวจเพิ่มเติม หากตุ่มเป็นมากเรื้อรัง ไม่ดีขึ้น แสบร้อนเยอะ และควรถ่ายรูปตอนที่เป็นชัดๆเอาไว้ให้แพทย์ดูด้วย